Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: — az ÁPV Rt. az 1995. évi XXXIX. törvény, valamint
Paragraph Index: 790

14. Jogköre A munkatervek összeállításához, valamint a folyamatos tájékoztatási kötelezettség teljesítéséhez jogosult az Igazgatóság, az Ügyvezetés, illetve egyéb döntési fórumok elé vitt előterjesztéseket, döntéseket folyamatosan megismerni. A jóváhagyott munkaterv, továbbá felügyelő bizottsági határozat alapján a saját vagyonnal kapcsolatos tevékenységgel, valamint a hozzárendelt vagyon privatizációjával, kezelésével vagy hasznosításával kapcsolatban vizsgálatokat végez. Ennek keretében helyszíni ellenőrzést folytathat, az ÁPV Rt. munkavállalóitól felvilágosítást kérhet, a társaság könyveibe, dokumentumaiba, irataiba betekinthet, azokat megvizsgálhatja, illetve szakértővel megvizsgáltathatja. Jogkörébe tartozik továbbá: — vizsgálatai elvégzéséhez szükséges megbeszéléseket, egyeztetéseket stb. megszervezni és lefolytatni, — a vizsgálat alá vont kérdésekkel kapcsolatos — de nem a vizsgálathoz szorosan kötődő — megbeszéléseken előzetes vezérigazgatói engedély alapján részt venni, — az ellenőrzött egységek vezetőitől az átadott dokumentumokra vonatkozóan teljességi nyilatkozatokat kérni, — a vizsgálatok során feltárt hiányosságok megszüntetésére tett intézkedéseket utóvizsgálat során megvizsgálni, — áttekinteni és véleményezni a társaság belső szabályzatait, utasítási és eljárási rendjét.

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes